钦定古今图书集成/明伦汇编/氏族典/第190卷 > 萧余里也
## 钦定古今图书集成/明伦汇编/氏族典/第190卷 > 萧余里也

按《辽史萧余里也传》：“余里也，字讹都碗，国舅阿剌次
子。便佞滑稽，善女工。重熙间，以外戚进。清宁初，补祗
候郎君，尚郑国公主，拜驸马都尉，累迁南面林牙。以
父阿剌为萧革所谮，出余里也。为奉先军节度使。十
年，召为北面林牙。咸雍中，出为宁远军节度使，乙辛
荐为国舅详稳。太康初，封辽西郡王。时乙辛擅恣，凡”
不附己者出之，乃引余里也为北府宰相，兼知契丹
行宫都部署事。及乙辛谋构皇太子，余里也多助成
之，遂知北院枢密事，赐“推诚协赞功臣。”坐与乙辛党，
以天平军节度使归第。寻拜西北路招讨使。以母忧
去官，卒。